VEGA præsenterer **Sebastian Lind tilbage i VEGA***Den unge singer/songwriter Sebastian Lind har gennem de seneste år bevist, at han blandt de mest interessante nye artister på den danske pop-scene. Sidst Lind stod på scenen i Lille VEGA, var det foran et betaget publikum i en totalt udsolgt sal. Og nu er han altså klar til at indtage VEGA endnu en gang.*

**Dansk pop med international lyd**
Både [Sebastian Linds](http://www.sebastianlind.com/) selvbetitlede debut fra 2010 og opfølgeren, minialbummet, *I Will Follow* (2011), blev modtaget pænt af den danske presse. Musikmagasinet Gaffa gav *I Will Follow* [4/6 stjerner](http://gaffa.dk/anmeldelse/52815) og skrev: “*Der ligger mange fine små detaljer på lur og bare venter på at blive opdaget og udforsket i musikken…Lind har bevist, at han har taget et stort skridt som sangskriver*”

Men også på den internationale scene har der været stor interesse for det danske pop-talent. Lind skrev i august sidste år kontrakt med Sony i Tyskland, Østrig og Schweiz. I slutningen af samme måned blev en udvidet version af *I Will Follow* udsendt på de tre markeder og blev dermed skudt ud ca. 100 millioner indbyggere.

**Solidt livenavn**
På scenen skinner Linds talent klart igennem. Han har spillet et hav af koncerter herhjemme, hvor hans navn har stået øverst på plakaten. Men også i udlandet har den unge dansker begejstret publikum. Lind har desuden været support for navne som engelske James Morrison og danske Mads Langer.

Sebastian Linds musikalske evner er også tydeligt i mere rolige omgivelser. Dette ses bl.a. i den akustiske version af nummeret "Choose Love", som var at finde på *I Will Follow*. Du kan se nummeret [HER](http://www.youtube.com/watch?v=YkDKY0Ai3fo&feature=related). **Fakta om koncerten med Sebastian Lind**

Mandag d. 29. april kl. 21

VEGA, Enghavevej 40, Kbh. V

130 kr. + gebyr

Forsalg via VEGAs hjemmeside, Billetnet og på posthuse.

Læs mere om koncerten på <http://vega.dk/arrangementer/sebastian-lind-10277.html>.

*For yderligere oplysninger kontakt venligst:*

Kathrine Lindskov Pedersen

Kommunikationsmedarbejder, VEGA

klp@vega.dk